
Úvod 

Sociálna poisťovňa je verejnoprávna inštitúcia zriadená na výkon sociálneho poistenia, ktorá svoju činnosť vykonáva podľa zákona č. 461/2003 Z. z. o sociálnom poistení v znení neskorších predpisov (ďalej len „zákon o sociálnom poistení“). Sociálna poisťovňa vykonáva sociálne poistenie v rozsahu

a) dôchodkové poistenie

1. starobné poistenie na zabezpečenie príjmu v starobe a pre prípad úmrtia,

2. invalidné poistenie pre prípad poklesu schopnosti vykonávať zárobkovú činnosť v dôsledku dlhodobo nepriaznivého zdravotného stavu poistenca a pre prípad úmrtia,
b) nemocenské poistenie pre prípad straty alebo zníženia príjmu zo zárobkovej činnosti a na zabezpečenie príjmu v dôsledku dočasnej pracovnej neschopnosti, tehotenstva a materstva, 

c) úrazové poistenie pre prípad poškodenia zdravia alebo úmrtia v dôsledku pracovného úrazu, služobného úrazu a choroby z povolania,

d) garančné poistenie pre prípad platobnej neschopnosti zamestnávateľa na uspokojovanie nárokov zamestnanca a na úhradu príspevkov na starobné dôchodkové sporenie nezaplatených zamestnávateľom do základného fondu príspevkov na starobné dôchodkové sporenie, 

e) poistenie v nezamestnanosti pre prípad straty príjmu z činnosti zamestnanca v dôsledku nezamestnanosti a na zabezpečenie príjmu v dôsledku nezamestnanosti.
Sociálna poisťovňa vykonáva podľa zákona č. 43/2004 Z. z. o starobnom dôchodkovom sporení a o zmene a doplnení niektorých zákonov v znení neskorších predpisov (ďalej len „zákon o starobnom dôchodkovom sporení“) činnosti spojené s výkonom starobného dôchodkového sporenia. V sporiacej fáze predovšetkým vyberá príspevky na starobné dôchodkové sporenie, postupuje ich dôchodkovým správcovským spoločnostiam, a registruje zmluvy o starobnom dôchodkovom sporení. Vo výplatnej fáze je správcom centrálneho informačného ponukového systému, ktorý eviduje a spracováva žiadosti o dôchodok zo starobného dôchodkového sporenia, generuje a zasiela ponuky týchto dôchodkov, eviduje zmluvy uzatvorené sporiteľmi so životnými poisťovňami a dôchodkovými správcovskými spoločnosťami, vrátane výplat jednotlivých dôchodkov.
Sociálna poisťovňa je pri výkone sociálneho poistenia aj kontaktnou inštitúciou na komunikáciu medzi príslušnými inštitúciami a príjemcami dávok a medzi inštitúciami členských štátov Európskej únie a inštitúciami štátov, ktoré sú zmluvnou stranou dohody o Európskom hospodárskom priestore a inštitúciou Švajčiarskej konfederácie.
A. Orgány Sociálnej poisťovne

Orgány Sociálnej poisťovne sú 

a)
Dozorná rada Sociálnej poisťovne (ďalej len „dozorná rada“),
b)
generálny riaditeľ Sociálnej poisťovne (ďalej len „generálny riaditeľ“),

c)
riaditeľ pobočky Sociálnej poisťovne (ďalej len „riaditeľ pobočky“).
Orgány Sociálnej poisťovne sa pri výkone svojej činnosti riadia zákonom o sociálnom poistení, ostatnými všeobecne záväznými právnymi predpismi a vnútornými predpismi Sociálnej poisťovne.
A. I.
Dozorná rada 
Dozorná rada je dozorný a kontrolný orgán Sociálnej poisťovne, ktorý kontroluje jej hospodárenie podľa § 123 ods. 2 písm. e) zákona o sociálnom poistení. 

Dozorná rada má 11 členov, ktorých s výnimkou predsedu, volí a odvoláva Národná rada Slovenskej republiky. Predsedom dozornej rady je minister práce, sociálnych vecí                   a rodiny Slovenskej republiky. Dozornú radu tvoria

· traja zástupcovia navrhnutí reprezentatívnymi združeniami odborových zväzov,

· traja zástupcovia navrhnutí reprezentatívnymi združeniami zamestnávateľov,

· jeden zástupca Ministerstva práce, sociálnych vecí a rodiny Slovenskej republiky a dvaja zástupcovia Ministerstva financií Slovenskej republiky navrhnutí vládou Slovenskej republiky,

· jeden zástupca navrhnutý záujmovými združeniami občanov reprezentujúcich poberateľov dôchodkových dávok.

Zloženie dozornej rady v roku 2016 bolo nasledovné
predseda


      Ján Richter, minister práce, sociálnych vecí  a rodiny 
                                                     Slovenskej republiky,     


členovia
za vládu Slovenskej republiky


Jana Kolesárová, Ministerstvo práce, sociálnych vecí                 a rodiny Slovenskej republiky, generálna riaditeľka sekcie sociálneho poistenia a dôchodkového sporenia, 


Radko Kuruc, Ministerstvo financií Slovenskej republiky, štátny tajomník, 

Ján Mikulík, Ministerstvo financií Slovenskej republiky, riaditeľ odboru rozpočtových analýz, 

za reprezentatívne združenia zamestnávateľov


Pavol Brnka, Zväz sklárskeho priemyslu Slovenskej republiky, predseda predstavenstva, 


Ľudovít Paus, Združenie podnikateľov Slovenska, generálny sekretár, 


Branislav Masár, Asociácia zamestnávateľských zväzov a združení, špecialista na pracovnoprávnu legislatívu, 

za reprezentatívne združenia odborových zväzov


Magdaléna Mellenová, Odborový zväz potravinárov Slovenskej republiky, predsedníčka, 


Mária Svoreňová, Konfederácia odborových zväzov Slovenskej republiky, poradkyňa pre sociálnu politiku a legislatívu sociálneho zabezpečenia,

Marián Lacko, Slovenský odborový zväz zamestnancov obrany, predseda, 
za záujmové združenia občanov reprezentujúcich poberateľov dôchodkových dávok


Ján Lipiansky, Jednota dôchodcov na Slovensku, predseda.

Funkciu podpredsedov dozornej rady vykonávali Pavol Brnka a Marián Lacko.

Zasadnutia dozornej rady zvolával a riadil jej predseda alebo ním poverený                     podpredseda. Zasadnutí dozornej rady sa zúčastňoval generálny riaditeľ a  ďalší                    prizvaní vedúci zamestnanci Sociálnej poisťovne. V súlade so zákonom o sociálnom poistení, rokovacím poriadkom dozornej rady a schváleným vecným a časovým plánom konania zasadnutí dozornej rady bolo v roku 2016 zvolaných 6 zasadnutí, na ktorých bolo prijatých celkovo 98 uznesení. Dozorná rada rokovala spôsobom per rollam 4 krát a prijala 7 uznesení.

A. II.
Generálny riaditeľ 

Štatutárnym orgánom Sociálnej poisťovne je generálny riaditeľ, ktorého funkčné obdobie je šesťročné. Generálneho riaditeľa vymenúva a odvoláva vláda Slovenskej republiky. Generálny riaditeľ riadi výkon sociálneho poistenia a zodpovedá za hospodárenie Sociálnej poisťovne vláde Slovenskej republiky. 

Dňa 20. augusta 2014 prijala vláda Slovenskej republiky uznesenie č. 408 v súvislosti s nálezom Ústavného súdu Slovenskej republiky č. k. IV. ÚS 478/2011-51, ktorým vláda Slovenskej republiky ustanovila dĺžku výkonu funkcie generálneho riaditeľa Dušana Muňka do 23. júla 2016. 
Vláda Slovenskej republiky uznesením č. 296 zo 7. júla 2016 vymenovala do funkcie generálneho riaditeľa dňom 24. júla 2016 Ľubomíra Vážneho.
A. III. Riaditelia pobočiek

Pobočku riadi riaditeľ pobočky a za jej činnosť zodpovedá generálnemu riaditeľovi. Riaditeľ pobočky koná v mene Sociálnej poisťovne vo veciach patriacich do pôsobnosti pobočky. Kompetencie riaditeľa pobočky vymedzuje zákon o sociálnom poistení, štatút Sociálnej poisťovne a kompetenčný poriadok Sociálnej poisťovne.

Personálne obsadenie funkcií riaditeľov pobočiek v roku 2016 je uvedené v prílohe 1.
B. Hlavný kontrolór

Hlavného kontrolóra Sociálnej poisťovne volí a odvoláva dozorná rada. Funkčné obdobie hlavného kontrolóra je štvorročné. Funkciu hlavného kontrolóra do dňa 31. októbra 2016 vykonával Tibor Kašiak, ktorý sa uvedeným dňom vzdal funkcie. V súlade s § 245b ods. 4 zákona o sociálnom poistení bola uskutočnená voľba nového kontrolóra  do 60 dní                         od zániku funkcie hlavného kontrolóra. V dňoch 14. až 16. decembra 2016 sa konalo                 4/16 zasadnutie dozornej rady per rollam. Na tomto zasadnutí dozorná rada uznesením                          č. 7/PR/2016 zvolila Františka Orolína za hlavného kontrolóra Sociálnej poisťovne                     odo dňa 20. decembra 2016.

Hlavný kontrolór a pracovníci útvaru hlavného kontrolóra vykonávali finančné kontroly na mieste na základe písomného poverenia vydaného generálnym riaditeľom v súlade                             s § 9 ods. 3 zákona č. 357/2015 Z. z. o finančnej kontrole a audite a o zmene a doplnení niektorých zákonov a v súlade so schváleným plánom kontrolnej činnosti dozornou radou na rok 2016. 

V roku 2016 boli vykonané 4 finančné kontroly na mieste v pobočkách Sociálnej poisťovne Nitra, Nové Zámky, Levice a Bardejov a  2 finančné kontroly prijatých opatrení v pobočkách Sociálnej poisťovne Spišská Nová Ves a Poprad  a 1 mimoriadna finančná kontrola na základe podnetu Úradu pre verejné obstarávanie vykonaná v Sociálnej poisťovni, ústredie.     

Zistené nedostatky v priebehu finančných kontrol na mieste boli odstraňované povinnými osobami operatívne. Povinné osoby prijímali adekvátne opatrenia aj počas výkonu finančných kontrol na mieste, súčasne zabezpečovali primerané opatrenia na zamedzenie výskytu zistených nedostatkov v budúcnosti.

C. Organizačné zložky Sociálnej poisťovne 

Organizačnými zložkami Sociálnej poisťovne sú ústredie a pobočky, ktorých územné obvody a sídla sú určené v štatúte Sociálnej poisťovne. 
Organizačné zložky Sociálnej poisťovne vykonávajú svoju činnosť v súlade so zákonom o sociálnom poistení, všeobecne záväznými právnymi predpismi, vnútornými predpismi Sociálnej poisťovne, rozhodnutiami orgánov Sociálnej poisťovne a opatreniami prijatými                       na základe kontrolných zistení orgánov dozoru štátu a Najvyššieho kontrolného úradu Slovenskej republiky.

C. I.
Riadiaca a organizačná činnosť 

C. I. 1. Stratégia

Sociálna poisťovňa v roku 2016 pokračovala v plnení strategických zámerov činností, ktoré boli schválené vládou Slovenskej republiky dňa 25. februára 2009 a Národnou radou Slovenskej republiky dňa 29. apríla 2009 a aktualizované na obdobie rokov 2015 - 2016 v súvislosti s prerušením výkonu funkcie generálneho riaditeľa Sociálnej poisťovne v čase                 od 27. augusta 2010 do 1. septembra 2012 a uznesením vlády Slovenskej republiky č. 408 z 20. augusta 2014 o úprave funkčného obdobia generálneho riaditeľa Sociálnej poisťovne                 do 23. júla 2016. 
Sociálna poisťovňa plnila strategické ciele, rozdelené do štyroch prioritných osí, zameraných na klienta Sociálnej poisťovne, rozvoj Sociálnej poisťovne, financie a vnútorné procesy v Sociálnej poisťovni.

Správa o plnení strategických zámerov činnosti Sociálnej poisťovne  v roku 2016 bola podľa § 123 ods. 2 písm. a) tretieho bodu zákona o sociálnom poistení predložená                         na rokovanie Dozornej rady Sociálnej poisťovne a následne podľa § 122 ods. 1 písm. c) zákona o sociálnom poistení na rokovanie vlády Slovenskej republiky, ktorá ju dňa                        22. marca 2017 zobrala na vedomie.

C. I. 2. Organizácia a riadenie ústredia
Ústredie vystupuje v mene Sociálnej poisťovne vo všetkých veciach patriacich do jeho pôsobnosti v konaní pred súdmi a orgánmi verejnej moci. Ústredie riadi a za jeho činnosť zodpovedá generálny riaditeľ. Sídlom ústredia je Bratislava. Personálne obsadenie organizačných útvarov ústredia v priamej riadiacej pôsobnosti generálneho riaditeľa v roku 2016 je uvedené v prílohe 2. 

Na účely riadenia organizačných zložiek vydalo ústredie v roku 2016 spolu 75 vnútorných predpisov, z toho 35 príkazov generálneho riaditeľa a 40 metodických usmernení. 

Po prerokovaní v dozornej rade generálny riaditeľ schválil nové pravidlá financovania a hospodárenia Sociálnej poisťovne s účinnosťou od 23. marca 2016. Po prerokovaní                      v dozornej rade schválil generálny riaditeľ nový organizačný poriadok Sociálnej poisťovne s účinnosťou od 1. júla 2016 a nový kompetenčný poriadok Sociálnej poisťovne upravený v nadväznosti na organizačné zmeny.
Generálny riaditeľ v roku 2016 zvolal celkom 14 porád vedenia Sociálnej poisťovne,     ktoré sa týkali najmä oblasti hospodárenia s finančnými prostriedkami, tvorby                     rozpočtu a jeho čerpania, kontroly výkonu sociálneho poistenia, lekárskej posudkovej činnosti, kontroly liečebného režimu, nemocenskej agendy, výberu poistného,                 vymáhania pohľadávok, zefektívňovania informačných technológií, bezpečnosti, prevádzky, verejného obstarávania a riadenia ľudských zdrojov. 
C. I. 3. Organizácia a riadenie pobočiek

Sociálna poisťovňa mala v roku 2016 zriadených 36 pobočiek. V rámci územnej pôsobnosti pobočiek bolo zriadených spolu 44 vysunutých pracovísk. Pobočka vystupuje v mene Sociálnej poisťovne vo všetkých veciach patriacich do jej pôsobnosti v konaní pred súdmi a orgánmi verejnej moci. 
Riaditeľ pobočky Sociálnej poisťovne má právo vydávať vnútorný predpis riadiaceho charakteru, ktorý upravuje otázky vyplývajúce z jeho riadiacej pôsobnosti. V roku 2016 bolo na 36 pobočkách Sociálnej poisťovne vydaných celkom 288 príkazov riaditeľov pobočiek.

Ústredie operatívne usmerňovalo činnosť pobočiek na pracovných poradách. Generálny riaditeľ uskutočnil v roku 2016 s riaditeľmi pobočiek 5 pracovných porád. Jednotlivé organizačné útvary ústredia uskutočnili 41 pracovných porád s vedúcimi zamestnancami príslušných organizačných útvarov pobočiek. Porady sa konali najmä za účelom zabezpečenia jednotnej aplikácie zákona o sociálnom poistení, ale aj zefektívňovania činnosti v oblasti hospodárenia s finančnými prostriedkami, kontroly, informačných technológií, prevádzky, bezpečnosti a riadenia ľudských zdrojov.
C. I. 4. Správa registratúry
Ústrediu bolo v roku 2016 doručených 986 972 podaní. Prostredníctvom Slovenskej pošty, a.s., ústredie zabezpečilo expedíciu 2 727 331 zásielok, z toho v mimoriadnom pracovnom režime spracovanie a expedovanie napr. 1 294 300 rozhodnutí v súvislosti so zvyšovaním dôchodkových dávok od 1. januára 2016. Pobočky zabezpečili expedíciu 3 037 851 zásielok. Celkovo Sociálna poisťovňa v roku 2016 expedovala 5 765 182 zásielok, pričom na úhradu poštovného vynaložila celkom 3 489 406,47 eur.
Sociálna poisťovňa vykonala vyraďovacie konania schválené Slovenským národným archívom a vyradených bolo celkovo 1 458 bm registratúry. 

V nadväznosti na nadobudnutie účinnosti zákona č. 305/2013 Z. z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov (zákon o e-Governmente) si od 1. novembra 2016 Sociálna poisťovňa začala plniť povinnosť elektronickej komunikácie. 
C. I. 5. Kontrolná činnosť

Kontrolná činnosť v podmienkach Sociálnej poisťovne bola vykonávaná v rámci  vnútornej kontroly, finančnej kontroly na mieste a vonkajšej kontroly.
V rámci vnútornej kontroly v roku 2016 vykonali zamestnanci odboru kontroly a sťažností 87 kontrol, z toho 12 v ústredí a 75 v pobočkách. Zamestnanci ostatných organizačných útvarov Sociálnej poisťovne vykonali 47 kontrol,  z toho 1 kontrolu v ústredí, v sekcii dôchodkového poistenia, v odbore zahraničnej agendy  a 46 kontrol v pobočkách Sociálnej poisťovne. V prípade zistených nedostatkov Sociálna poisťovňa priebežne prijímala opatrenia na ich odstránenie.
Zamestnanci pobočiek vykonali 86 finančných kontrol na mieste v súlade so zákonom                    č. 357/2015 Z. z. o finančnej kontrole a audite a o zmene a doplnení niektorých zákonov                     a vnútornými predpismi Sociálnej poisťovne. V tejto oblasti neboli zistené žiadne nedostatky.
V roku 2016 bolo vykonaných 17 549 vonkajších kontrol. Kontrola bola vykonaná u 17 074 zamestnávateľov. Správnosť odvodu poistného a plnenie oznamovacích povinností bola skontrolovaná za 399 015 zamestnancov. Na základe výsledkov uskutočnených vonkajších kontrol bolo Sociálnou poisťovňou rozhodnutím predpísané dlžné poistné v celkovej sume 1 990 462,73 eur. Na základe kontroly bolo v roku 2016 uhradené poistné v sume 5 067 015,89 eur. 

C. I. 6. Sťažnosti

V roku 2016 Sociálna poisťovňa prijala celkom 465 sťažností, z toho 360 bolo vybavovaných v ústredí a 105 v pobočkách Sociálnej poisťovne.

Z celkového počtu prijatých sťažností bolo 321 priamo vybavených, ktoré obsahovali                  358 samostatných bodov, z ktorých bolo 71 bodov opodstatnených.

Sociálna poisťovňa prešetrila sťažnosti v súlade so zákonom č. 9/2010 Z. z. o sťažnostiach                             v znení neskorších predpisov. O výsledku prešetrenia boli fyzické osoby a právnické osoby informované v zákonom ustanovenej lehote.

C. I. 7. Výkon dozoru štátu

Predmetom výkonu dozoru štátu bolo dodržiavanie zákona o sociálnom poistení, dodržiavanie ostatných všeobecne záväzných právnych predpisov a interných aktov riadenia Sociálnej poisťovne. Výkon dozoru štátu vykonávalo Ministerstvo práce, sociálnych vecí a rodiny Slovenskej republiky, ktoré uskutočnilo v roku 2016 v Sociálnej poisťovni 6 dozorných akcií. 

Osobitne sa dozor štátu zameral na postup organizačných zložiek Sociálnej poisťovne                    pri vykonávaní nemocenského poistenia a poskytovaní nemocenských dávok, a to                          pri  dozorných akciách, ktoré sa uskutočnili v čase od 10. marca 2016 do 29. apríla 2016 v pobočke Zvolen, v čase od 9. mája 2016 do 23. augusta 2016 v pobočke Bratislava, v čase od 4. júla 2016  do 14. septembra 2016 v pobočke Poprad, v čase od 28. septembra 2016 do 18. novembra 2016 v pobočke Košice a v čase od 23. novembra 2016                                do 22. decembra 2016 v pobočke Spišská Nová Ves. Dozorná skupina odporučila Sociálnej poisťovni ďalej sledovať kontrolovanú problematiku a navrhla aj zmeny v zákone o sociálnom poistení.

S osobitným dôrazom na postup organizačných zložiek Sociálnej poisťovne                                    pri predpisovaní poistného na sociálne poistenie a vymáhaní pohľadávok, na práva, povinnosti a zodpovednosť v sociálnom poistení a predpisovanie penále Sociálnou poisťovňou bola vykonaná dozorná akcia v čase od 28. septembra 2016 do 23. decembra 2016 v ústredí, v pobočke Košice a v pobočke Spišská Nová Ves. Dozorná skupina                       na základe zistení odporučila vykonať zmeny v zákone o sociálnom poistení.
C. I. 8. Komunikácia s verejnosťou

V roku 2016 Sociálna poisťovňa pokračovala v aktívnom informovaní verejnosti o jej povinnostiach, právach a riešení životných situácií. Publikovaných bolo 10 662 článkov a príspevkov v tlači, v televízii, rozhlase a na webových stránkach rôznych médií.                          Na svojej webovej stránke Sociálna poisťovňa zverejnila 331 tlačových správ, pripravila                 9 tlačových besied k odborným témam. Dôkazom aktívnej informačnej orientácie v prospech verejnosti je aj príprava viacerých kampaní na vybrané témy, napr. „Kedy pôjdete do dôchodku – zmena dôchodkového veku“, „Ako sa zvýšia dôchodky v roku 2017“, „Skontrolujte si vymeriavací základ“, „Nové kalkulačky poistného“, „Zmeny v sociálnom poistení v novom roku“, „Dôchodcovia a exekúcie“, „Klamať na odvodoch sa neoplatí“ a pod. 
Sociálna poisťovňa pre verejnosť pravidelne aktualizuje 29 druhov informačných letákov  k problematickým témam zameraným na rôzne oblasti sociálneho poistenia a životné situácie, ktoré sú verejnosti k dispozícii v pobočkách Sociálnej poisťovne. 

V roku 2016 Sociálna poisťovňa v pobočkách zorganizovala  bezplatné odborné semináre                           pre vybrané cieľové skupiny – zamestnávateľov, zamestnancov územnej samosprávy a živnostníkov, na ktorých sa zúčastnilo 6 656 záujemcov.

Pri výbere poistného Sociálnej poisťovni výrazne pomáha projekt pripomínania aktuálnych nedoplatkov samostatne zárobkovo činných osôb prostredníctvom posielania SMS správ a e-mailov. Uvedený projekt je verejnosťou vnímaný veľmi pozitívne ako ústretový krok zo strany Sociálnej poisťovne.  V roku 2016 Sociálna poisťovňa rozšírila projekt aj                              na zamestnávateľov, ktorým zasiela informáciu o aktuálnom nedoplatku  a od decembra 2016 aj upozornenie na neodovzdané mesačné výkazy poistného a príspevkov za ich zamestnancov.
Vzrástol počet poistencov, ktorým Sociálna poisťovňa poradila prostredníctvom Informačno-poradenského centra. V roku 2016 Informačno-poradenské centrum Sociálnej poisťovne vybavilo 388 218 telefonických požiadaviek, 42 284 elektronických požiadaviek a v osobnom kontakte 49 613 požiadaviek klientov, t. j. spolu  480 115 požiadaviek. 

Sociálna poisťovňa  vybavila 18 301 písomných žiadostí o poskytnutie súčinnosti orgánom verejnej moci, súdom a exekútorom. Žiadosti sa týkali informácií o 26 191 fyzických osobách a právnických osobách. Pomocou systému elektronického poskytovania údajov Sociálna poisťovňa vybavila 992 437 elektronických podaní a  3 307 reklamácií súdnych exekútorov. 

V júli 2016 Sociálna poisťovňa začala realizovať projekt hodnotenia poskytovaných služieb, ktorým získava spätnú väzbu o spokojnosti klientov s poskytovaním jej služieb,                 na základe ktorého zlepšuje svoje služby poskytované klientom.

C. I. 9. Ľudské zdroje

Zamestnanci

Vývoj zamestnanosti Sociálnej poisťovne v roku 2016 mal stabilný charakter. 
	Evidenčný stav zamestnancov
	
	Počet 
žien
	Počet
mužov
	Počet vedúcich zamestnancov

	Plánovaný počet zamestnancov 
	5 106
	x
	x
	

	Skutočnosť k 31. 12. 2015
	5 094
	4 542
	552
	370

	Skutočnosť k 31. 12. 2016
	5 097
	4 544
	553
	359


Stabilný charakter majú aj vybrané štatistické údaje o zamestnancoch.
	Ukazovateľ
	Stav

k 31. 12. 2016
	Stav

k  31. 12. 2015

	 Vekový priemer zamestnancov v rokoch
	46
	45

	 Podiel mužov a žien
	10,8 %  / 89,2%
	10,8 %  / 89,2 %

	 Vzdelanie - podiel ZŠ-SŠ / VŠ
	50,5 %  /  49,5%
	51,4 % / 48,6 %


Odmeňovanie zamestnancov bolo vykonávané v súlade so mzdovým predpisom                                         a so záväzkami vyplývajúcimi z kolektívnej zmluvy. 
Vzdelávanie

Sociálna poisťovňa v roku 2016 vytvárala svojim zamestnancom podmienky na ich osobnostný rast a neustále vzdelávanie. Vzdelávanie v organizačných útvaroch ústredia a v pobočkách Sociálnej poisťovne bolo realizované v súlade so schváleným Plánom vzdelávania zamestnancov na rok 2016, ktorý bol zameraný na skvalitnenie odbornej kvalifikácie zamestnancov. 
V roku 2016 sa zrealizovalo celkovo 1 528 vzdelávacích aktivít. Z toho 714                                  pre zamestnancov ústredia a 814 pre zamestnancov pobočiek. 

Zamestnanecké výhody 

Sociálna politika bola v roku 2016 ďalej orientovaná na regeneráciu pracovnej sily a zlepšovanie kvality života zamestnancov. Zamestnancom boli poskytované rôzne benefity v súlade s platnou kolektívnou zmluvou a pravidlami použitia sociálneho fondu.
C. II. Právna služba, legislatíva a zahraničné vzťahy
Právna služba, legislatíva

Sociálna poisťovňa zabezpečovala právnu službu v oblasti uplatňovania náhrady škody, v oblasti sprístupňovania informácií podľa zákona o slobode informácií a  v  oblasti uplatňovania nárokov v súdnych konaniach.

V súvislosti s uplatňovaním náhrady škody podľa zákona o zodpovednosti za škodu Sociálna poisťovňa v roku 2016 zaevidovala 29 žiadostí fyzických osôb o náhradu škody, za nesprávny úradný postup Sociálnej poisťovne, resp. za vydanie nezákonného rozhodnutia. V 22 prípadoch boli nároky zamietnuté z dôvodu, že neboli preukázané zákonné predpoklady zodpovednosti za škodu, v 1 prípade sa na žiadosť neprihliadalo (nedoplnenie žiadosti na základe výzvy Sociálnej poisťovne) a v 1 prípade bol nárok žiadateľa uspokojený. V 5 prípadoch s konečnou platnosťou do 31. decembra 2016 nebolo rozhodnuté.
V rámci sprístupňovania informácií podľa zákona o slobode informácií Sociálna poisťovňa v roku 2016 vybavila 242 žiadostí o sprístupnenie informácií. 
Sociálna poisťovňa v priebehu roka 2016 v rámci vnútorného pripomienkového konania Ministerstva práce, sociálnych vecí a rodiny Slovenskej republiky a medzirezortného pripomienkového konania zaslala stanoviská k 218 návrhom právnych predpisov.                           Pri tvorbe všeobecne záväzných právnych predpisov Sociálna poisťovňa participovala najmä na novelách zákona o sociálnom poistení.

Zahraničné vzťahy
Prioritou v oblasti zahraničných vzťahov v roku 2016 bola príprava Sociálnej poisťovne                  na predsedníctvo Slovenskej republiky v Rade Európskej únie a participácia na plnení úloh, ktoré z predsedníctva Slovenskej republiky pre Sociálnu poisťovňu vyplývali. Sociálna poisťovňa sa aktívne zúčastňovala na činnosti Správnej komisie pre koordináciu systémov sociálneho zabezpečenia (ďalej len „Správna komisia“) a Technickej komisie                          pre spracovanie údajov (ďalej len „Technická komisia“). Zástupcovia Sociálnej poisťovne v rámci predsedníctva Slovenskej republiky v Rade Európskej únie predsedali Technickej komisii a zabezpečovali úlohy Technickej komisie v rámci projektu  elektronickej výmeny údajov EESSI. Všetky úlohy, ktoré mala Technická komisia stanovené na obdobie slovenského predsedníctva, boli úspešne zrealizované. 
Sociálna poisťovňa v roku 2016  spolupracovala s príslušnými úradmi a inštitúciami najmä pri uplatňovaní koordinačných pravidiel sociálneho zabezpečenia a v spolupráci                    s Ministerstvom práce, sociálnych vecí a rodiny Slovenskej republiky predkladala Správnej komisii stanoviská, návrhy a nóty súvisiace s aplikáciou koordinačných nariadení. 
V roku 2016 Sociálna poisťovňa pokračovala v realizácii Medzinárodných poradenských dní s Rakúskom, Nemeckom, Maďarskom a Českou republikou, na ktorých zamestnanci Sociálnej poisťovne spolu so zahraničnými expertmi poskytovali informácie                            z oblasti dôchodkového zabezpečenia. V roku 2016 sa Medzinárodné poradenské dni  konali vo Viedni, v Mníchove, v Komárome, v Prahe,  v Košiciach a  v  Banskej Bystrici. 
Sociálna poisťovňa ďalej prevádzkovala portál Info English a Info Deutsch, prostredníctvom ktorých môžu klienti podávať rôzne dopyty a podania v anglickom jazyku a v nemeckom jazyku. V roku 2016 Sociálna poisťovňa vybavila 322 cudzojazyčných podaní klientov.

C. III. Dôchodkové poistenie

Rozhodovanie o nárokoch občanov na  dôchodkové dávky a  ich výplatu Sociálnou poisťovňou v roku 2016 možno dokumentovať podľa vykonaných úkonov nasledovne
· počet podaní vo veciach dôchodkového poistenia, vrátane žiadostí
o dôchodkovú dávku doručených ústrediu
721 225,

· počet žiadostí o dôchodkovú dávku doručených ústrediu
123 481,

· z toho doručených zo zahraničia
2 883,

· počet celkove vydaných rozhodnutí o dôchodkovej dávke*
313 469,

· počet priznaných dôchodkových dávok na žiadosť
110 071,

· z toho v odbore zahraničných agend
12 728,

· počet zamietnutých žiadostí o dôchodkovú dávku
11 270,

· z toho predčasných starobných dôchodkov
2 732, 

· počet vydaných zmenových rozhodnutí
192 128,

· počet priznaných preddavkov na dôchodkovej dávke
5 318.

*
v uvedenom počte vydaných rozhodnutí nie sú zahrnuté rozhodnutia o úprave dôchodkových dávok v rámci hromadných spracovaní
Počet rozhodnutí o individuálnom nároku na dôchodkovú dávku celkom 1 823 477, z toho automaticky spracovaných 1 510 008  a individuálne spracovaných 313 469.
Aplikácia úprav zákona o sociálnom poistení si vyžiadala vysoké pracovné nasadenie zamestnancov Sociálnej poisťovne aj v mimoriadnom pracovnom režime nad rámec stanoveného pracovného času a nad rámec stanovenej pridelenej práce, a tiež výkon ich nadčasových prác mimo pracovných dní. V režime nadčasových prác odpracovali 26 620 hodín a vybavili 92 630 dávkových spisov. V rámci mimoriadneho pracovného režimu vybavili 41 993 dávkových spisov.
Opravné prostriedky v dôchodkovom poistení

V roku 2016 bolo vybavených 7 106 opravných prostriedkov podaných proti rozhodnutiam o nároku na dôchodkovú dávku a 777 odvolaní podaných proti rozhodnutiam krajských súdov. Na krajských súdoch a na Najvyššom súde Slovenskej republiky bolo ukončených 3 864 sporov.
Krajské súdy rozhodli 3 546 sporov, v ktorých Sociálna poisťovňa dosiahla 93,81 % úspešnosť. 
Na Najvyššom súde Slovenskej republiky bolo ukončených 318 sporov, v ktorých Sociálna poisťovňa dosiahla úspešnosť 70,03 %
V nadväznosti na zmenu právnej úpravy, na základe ktorej bolo zavedené dvojstupňové konanie v Sociálnej poisťovni, od 1. júla 2016 do 31. decembra 2016 bolo doručených 2 268 odvolaní, z toho 253 odvolaní bolo vybavených na I. stupni, 1 940 odvolaní bolo postúpených na vybavenie na druhostupňové konanie. V odvolacom konaní bolo vydaných 1 069 rozhodnutí. Účastníci konania podali na správny krajský súd voči právoplatným rozhodnutiam o nároku na dôchodkovú dávku 15 správnych žalôb.  

Sociálna poisťovňa sa v roku 2016 zamerala na plnenie bežných a mimoriadnych úloh a ďalších činností v nasledovnom druhu a rozsahu
a)  výplata dôchodkových dávok
· v hotovosti mesačne priemerne 406 125 poberateľom dôchodku,

· na osobné účty v bankách priemerne 936 583 poberateľom dôchodku,

· hromadným poukazom do zariadení poskytujúcich sociálne služby priemerne 13 589 poberateľom dôchodku; bezhotovostným poukazom priemerne 2 028 poberateľom dôchodku žijúcim v sociálnych zariadeniach dôchodkové dávky na ich osobné účty v bankách,

· spracovaných a vyexpedovaných bolo 134 976 poštových poukazov na výplatu a 316 548 bezhotovostných poukazov, 

b) v rámci vstupno-výstupnej kontroly dát bolo spracovaných celkom 1 481 892 vstupných a výstupných dokladov automatizovaného spracovania, 

c) evidencia spisových materiálov a ich spracovanie

· v evidencii dávkovej registratúry je uložených cca 2 100 000 dávkových spisov ,

· v evidencii nárokových podkladov je uložených cca 19 000 000 evidenčných listov dôchodkového poistenia (ELDP), 
· v evidencii likvidačných dokladov je zaradených približne 2 500 000 dokladov, k dávkovým spisom bolo pripojených celkom 1 067 508 podaní, 
d)
optický archivačný systém (OAS)
· na pracovisku OAS bolo naskenovaných 563 065 dokladov, čo predstavuje 768 606 ELDP, 
· cca 2 000 000 ELDP bolo vyradených z evidencie registratúry. 

Doručovanie a spracovanie elektronických evidenčných listov dôchodkového poistenia (eELDP) od zamestnávateľov

V roku 2016 bola uvedená do prevádzky nová elektronická služba na doručovanie a spracovanie eELDP zasielaných od zamestnávateľov. Namiesto doterajšieho zasielania tlačív v papierovej forme mohli od začiatku roku 2016 zamestnávatelia ELDP zasielať elektronicky. 
Hromadná úprava dôchodkových dávok

Hromadná úprava dôchodkových dávok a sociálnych dôchodkov bola vykonaná 1. decembra 2016 s účinnosťou od 1. januára 2017. Celková mesačná suma zvýšenia bola 10 948 308,60 eur. 
Rozhodnutia o zvýšení boli postupne zasielané poberateľom dôchodkov od 27. decembra 2016 do 23. januára 2017 v celkovom počte 1 386 894, z toho 22 600 do zahraničia, 14 917 do zariadení sociálnych služieb a 1 629 do elektronickej schránky. Priemerná mesačná suma zvýšenia v rámci hromadnej úpravy bola 6,43 eur.

Vianočný príspevok

Sociálna poisťovňa vyplatila poberateľom dôchodkových dávok v mesiaci december 2016 vianočný príspevok v celkovej sume 77 110 606,94 eur. Vyplatený bol 1 166 346 poberateľom dôchodku, z toho v sume 87,26 eur so zvýšením o 12,74 eur                                        122 404 poberateľom dôchodku, v sume nižšej ako 87,26 eur so zvýšením o 12,74 eur 576 201 poberateľom, v sume nižšej ako 87,26 eur bez zvýšenia 467 741 poberateľom dôchodku. Priemerná suma vianočného príspevku bola 66,11 eur.

Zvýšenie starobného dôchodku poberateľa starobného dôchodku za ďalšie obdobie dôchodkového poistenia počas poberania dôchodku od 1. januára 2016

Sociálna poisťovňa zvýšila od 1. januára 2016 starobné dôchodky poberateľom starobných dôchodkov. Zvýšenie starobných dôchodkov bolo vykonané ex offo na základe údajov evidovaných v informačnom systéme Sociálnej poisťovne. 
Sociálna poisťovňa zvýšila 160 497 starobných dôchodkov. 

Priznanie vdovského dôchodku a vdoveckého dôchodku 

Do 31. decembra 2016 bolo doručených 10 405 žiadostí o vdovský dôchodok alebo vdovecký dôchodok. Sociálna poisťovňa rozhodla o 10 258 žiadostiach, priznaných bolo 9 891 dôchodkov a zamietnutých 367 žiadostí.

Rozhodovanie o nároku na vyrovnávací príplatok a o jeho sume od 1. januára 2016

Do 31. decembra 2016 bolo doručených 2 147 žiadostí o vyrovnávací príplatok. Sociálna poisťovňa rozhodla o 2 115 žiadostiach. 
Vyrovnávací príplatok bol priznaný 860 poberateľom starobného dôchodku a zamietnutých bolo 1 255 žiadostí o vyrovnávací príplatok. 

Príspevok športovému reprezentantovi

Do 31. decembra 2016 bolo doručených 81 žiadostí o príspevok športovému reprezentantovi. Sociálna poisťovňa priznala príspevok 36 žiadateľom (v celkovej sume 70 143,12 eur, vrátane výdavkov na jeho výplatu) a 45 žiadostí zamietla. 

Automatizácia procesov dôchodkovej agendy

Sociálna poisťovňa pripravovala, testovala, nasadzovala a prevádzkovala aplikácie jednotlivých informačných systémov, osobitne informačného systému dôchodkového poistenia, žiadosti o dôchodok z I. aj II. piliera, RINA v rámci EESSI a najmä aplikácie na preberanie eELDP od zamestnávateľov a na vyhotovovanie eELDP za samostatne zárobkovo činné osoby, dobrovoľne dôchodkovo poistené osoby a na účely automatizovaného zvyšovania starobných dôchodkov. 
Sociálna poisťovňa tiež vytvorila kalkulačku na výpočet sumy vianočného príspevku v roku 2016 a kalkulačky na určenie dôchodkového veku na rok 2017 zverejnených na internetovej stránke Sociálnej poisťovne.

Ďalšie údaje z oblasti dôchodkového poistenia sú uvedené v prílohách 3 až 5. 

C. IV. Nemocenské poistenie, úrazové poistenie, poistenie v nezamestnanosti a garančné poistenie

C. IV. 1. Nemocenské poistenie
Hlavnú činnosť Sociálnej poisťovne v súvislosti s výkonom agendy nemocenských dávok za rok 2016 možno zhrnúť nasledovne
· počet vyplatených nemocenských dávok


1 777 893,

· suma vyplatených nemocenských dávok


473 890 522,95 eur,

· priemerná mesačná suma nemocenských dávok

267,37 eur,
· počet vydaných prvostupňových rozhodnutí


719 146,

· počet vystavených potvrdení




369 088,
· počet vystavených e-formulárov (SED-ov)


1 529.
Opravné prostriedky v nemocenskom poistení

Proti rozhodnutiam vo veciach nemocenských dávok bolo v roku 2016 podaných                        469 odvolaní a 8 žalôb. Bolo vydaných 488 druhostupňových rozhodnutí. Na krajských súdoch bolo ukončených 13 sporov,  v ktorých dosiahla Sociálna poisťovňa  úspešnosť 54 % a na Najvyššom súde Slovenskej republiky boli ukončené 3 spory s  úspešnosťou 33 % .
Najčastejšími dôvodmi podávania odvolaní a žalôb v roku 2016 boli nepriznanie,                     resp. výška nemocenskej dávky, povinnosť ošetrujúcich lekárov nahradiť sumy                         nemocenských dávok vyplatených neprávom, vylúčenie nároku na výplatu nemocenského z dôvodu porušenia liečebného režimu, nepriznanie nároku na nemocenskú dávku z dôvodu nezaplatenia poistného na nemocenské poistenie.

C. IV. 2. Úrazové poistenie
Hlavnú činnosť poisťovne v súvislosti s výkonom agendy úrazových dávok v roku 2016 možno zhrnúť nasledovne
· počet vyplatených úrazových dávok



128 526,

· suma vyplatených úrazových dávok



44 958 047,11 eur,

· priemerná mesačná suma úrazových dávok


349,80 eur,

· počet vydaných prvostupňových rozhodnutí, 
vrátane valorizačných




32 151,

· počet vystavených potvrdení 




1 993.
Sociálna poisťovňa zaevidovala v roku 2016 celkom 13 826 poistných udalostí, z toho               13 514 pracovných úrazov a 312 chorôb z povolania. 
Opravné prostriedky v úrazovom poistení

Proti rozhodnutiam vo veciach úrazových dávok bolo v roku 2016 podaných 181 odvolaní, 33 opravných prostriedkov a 33 žalôb. Bolo vydaných 243 druhostupňových rozhodnutí. Na krajských súdoch bolo ukončených 84 sporov a na Najvyššom súde Slovenskej republiky 21 sporov. 
V nadväznosti na zmenu právnej úpravy, na základe ktorej bolo aj vo veciach úrazovej renty a pozostalostnej úrazovej renty zavedené dvojstupňové konanie v Sociálnej poisťovni, od 1. júla 2016 bolo doručených 23 odvolaní a v odvolacom konaní bolo vydaných 18 rozhodnutí. Účastníci konania podali na správny krajský súd voči právoplatným rozhodnutiam vo veciach úrazovej renty a pozostalostnej úrazovej renty                      3 správne žaloby.

C. IV. 3. Poistenie v nezamestnanosti a garančné poistenie
Poistenie v nezamestnanosti
Hlavnú činnosť Sociálnej poisťovne v súvislosti s výkonom agendy dávok v roku 2016                  v nezamestnanosti možno zhrnúť nasledovne

· počet vyplatených dávok v nezamestnanosti


470 236,

· suma vyplatených dávok v nezamestnanosti


171 410 835,33 eur, 

· priemerná mesačná suma dávok 
v nezamestnanosti                                            

 367,92 eur,                                                                

· počet vydaných prvostupňových rozhodnutí


 208 647, 

· počet vystavených potvrdení o poberaní 
dávky v nezamestnanosti




103 081, 

· počet vystavených e-formulárov (SED-ov)


5 050,

· počet prijatých e-formulárov (SED-ov)


19 524.

V priebehu roka 2016 Sociálna poisťovňa riešila 10 669 prípadov vo veciach dávok v nezamestnanosti súvisiacich s koordinačnými nariadeniami Európskej únie. 
V roku 2016 boli Sociálnej poisťovni doručené žiadosti o náhradu dávok v nezamestnanosti v zmysle nariadenia (ES) č. 883/2004 a vykonávacieho nariadenia                       č. 987/2009 z členských štátov Európskej únie v 454 prípadoch v sume 518 936,85 eur. Sociálna poisťovňa uplatnila v roku 2016 voči členským štátom Európskej únie požiadavky na náhradu v 6 251 prípadoch v sume 15 452 952,50 eur.

Garančné poistenie

Hlavnú činnosť Sociálnej poisťovne v roku 2016 v súvislosti s výkonom agendy dávky garančného poistenia možno zhrnúť nasledovne
· počet vyplatených dávok garančného poistenia

1 972,

· suma vyplatených dávok garančného poistenia

3 189 470,21 eur,

· priemerná suma dávky garančného poistenia

1 619,52 eur,

· počet platobne neschopných zamestnávateľov                     84, 

· počet vydaných prvostupňových rozhodnutí    

2 171,

· počet vystavených potvrdení




339.

Opravné prostriedky v poistení v nezamestnanosti a garančnom poistení

Proti rozhodnutiam vo veciach dávok v nezamestnanosti bolo v roku 2016 podaných                  271 odvolaní a 9 žalôb. Bolo vydaných 282 druhostupňových rozhodnutí. Na krajských súdoch boli ukončené 4 súdne spory a na Najvyššom súde Slovenskej republiky 3.

Proti rozhodnutiam vo veciach dávok garančného poistenia bolo v roku 2016 podaných                  30 odvolaní a 2 žaloby. Bolo vydaných 61 druhostupňových rozhodnutí. 

C. V. Lekárska posudková činnosť pri výkone sociálneho poistenia

V Sociálnej poisťovni sa aj v roku 2016 vykonávala lekárska posudková činnosť nemocenského poistenia, dôchodkového poistenia a úrazového poistenia.

Lekárska posudková činnosť nemocenského poistenia

Priemerné percento dočasnej pracovnej neschopnosti (ďalej len „DPN“) v Slovenskej republike dosiahlo 3,231 %.
Priemerná doba trvania 1 prípadu DPN v roku 2016 bola 44,20 dňa.
V rámci kontroly posudzovania spôsobilosti na prácu posudkoví lekári vykonali kontrolu u 679 345 DPN osôb, ukončená DPN pri výkone kontroly  bola celkom v  69 992 prípadoch, z toho 34 145 prípadov bolo ukončených na podnet posudkového lekára.
Kontrola posudzovania spôsobilosti na prácu v ambulanciách ošetrujúcich lekárov,                  u ktorých boli zistené nepriaznivé ukazovatele vývoja DPN, bola vykonávaná spravidla               v 2 týždňových intervaloch, v ambulanciách ostatných ošetrujúcich lekárov v 3 až 4 týždňových intervaloch.
V rámci kontroly dodržiavania liečebného režimu DPN poistenca bolo vykonaných               96 494 kontrol, v 5 741 prípadoch  bola po vykonanej kontrole DPN ošetrujúcim lekárom ukončená. Porušenie liečebného režimu bolo zistené v 842 prípadoch.
Celkový hmotný postih na nemocenskom z dôvodov porušenia liečebného režimu predstavoval 70 627,75 eur.
Za porušenie povinností poistenca stanovených  v § 227 zákona o sociálnom poistení Sociálna poisťovňa uložila právoplatným rozhodnutím 146 pokút s celkovým postihom                   v sume  2 681,00 eur.
Lekárska posudková činnosť dôchodkového poistenia

Posudkoví lekári prerokovali celkom 80 736 prípadov, z toho bolo 27 353 zisťovacích prehliadok a 45 883 kontrolných lekárskych prehliadok.
Lekárska posudková činnosť úrazového poistenia

Posudkoví lekári prerokovali celkom 4 879 prípadov, z toho na účely úrazovej renty 428 prípadov, jednorazové vyrovnanie 81 prípadov, kontrola bodového ohodnotenia pracovného úrazu alebo choroby z povolania na účely náhrady  za bolesť a náhrady                        za sťaženie spoločenského uplatnenia 3 051 prípadov a kontrola posudzovania účelnosti nákladov spojených s liečením 955 prípadov.
Lekárska posudková činnosť posudkových lekárov ústredia Sociálnej poisťovne

V roku 2016 jedenásť posudkových lekárov vykonávajúcich lekársku posudkovú činnosť ústredia ukončilo 3 822 prípadov pri celkovom počte 1 145 zasadnutí.

Objektívnosť a správnosť posudzovania zdravotného stavu posudkovými lekármi sa sledovala formou recenzie lekárskych správ pri zisťovacích lekárskych prehliadkach                    a kontrolných lekárskych prehliadkach. Za rok 2016 bolo zrecenzovaných 78 147 lekárskych správ.

Úhrada za zdravotné výkony na účely sociálneho poistenia poskytovateľom zdravotnej starostlivosti za rok 2016 predstavovala sumu 1 148 169,86 eur. 

V roku 2016 bol vytvorený z vlastných zdrojov Informačný systém na evidenciu, kontrolu a podporu vykonávania Pracovnej zdravotnej služby v Sociálnej poisťovni prostredníctvom vlastných zamestnancov, ktorý slúži ako podporný prostriedok pri realizácii Pracovnej zdravotnej služby v podmienkach Sociálnej poisťovne.
V súlade s Akčným plánom boja proti zneužívaniu sociálneho systému, sa posudkoví lekári zameriavali na elimináciu neoprávneného poberania dávok podmienených nepriaznivým zdravotným stavom. V oblasti posudzovania invalidity a kontroly dočasnej pracovnej neschopnosti bola poskytovaná súčinnosť orgánom činným v trestnom konaní pri vyšetrovaní jednotlivých prípadov podozrenia zo subvenčných podvodov. Pri kontrole dočasnej pracovnej neschopnosti bola využívaná funkcionalita informačného systému Sociálnej poisťovne, zameraná na identifikovanie podozrivých prípadov, ktoré boli následne predmetom intenzívnejšej kontrolnej činnosti vykonávanej posudkovými lekármi.
Lekársku posudkovú činnosť vykonávalo v pobočkách Sociálnej poisťovne 198 posudkových lekárov a v ústredí Sociálnej poisťovne15 posudkových lekárov. 

Posudkoví lekári sa v rámci kontinuálneho vzdelávania zúčastňovali na odborných seminároch, konferenciách a odborných podujatiach Slovenskej lekárskej spoločnosti, Slovenskej lekárskej komory, Slovenskej zdravotníckej univerzity. Usporiadali vlastný kongres – 48. dni posudkového lekárstva v Košiciach, na ktorom sa zúčastnilo 158 posudkových lekárov.

C. VI. Ekonomika a správa fondov

C. VI. 1. Rozpočet a jeho plnenie
Rozpočet Sociálnej poisťovne na rok 2016 schválila Národná rada Slovenskej republiky uznesením č. 2125 z 20. novembra 2015 s tým, že predpokladané zdroje celkom dosiahnu 7 846,4 mil. eur a výdavky 7 305,7 mil. eur. Schválený rozpočet Sociálnej poisťovne                   na rok 2016 (ďalej len „schválený rozpočet na rok 2016“) je zostavený v podmienkach účinnosti zákona o sociálnom poistení, pričom bol v ňom premietnutý aj finančný dopad vládneho návrhu zákona, ktorým sa mení a dopĺňa zákon o sociálnom poistení (zvýšenie sumy materského v súvislosti so zvýšením vymeriavacieho základu určeného pre výpočet dávky materské zo 65 % na 70 % denného vymeriavacieho základu s účinnosťou                            od 1. januára 2016, schválené zákonom č. 407/2015 Z. z. z 25. novembra 2015). 

Skutočné príjmy Sociálnej poisťovne v období od januára až do decembra 2016                   (bez prevodu z minulých rokov) dosiahli výšku 7 150,2 mil. eur, čo je 99,39 %-né plnenie rozpočtu. Pričom príjmy zahŕňali aj 365,3 mil. eur zo štátneho rozpočtu Slovenskej republiky (ŠR) na krytie deficitu v dôsledku zavedenia II. piliera a ako finančná výpomoc z dôvodu platobnej neschopnosti základného fondu starobného poistenia podľa § 157                   ods. 4 zákona o sociálnom poistení. Skutočné výdavky boli 7 324,3 mil. eur.
Hospodárenie Sociálnej poisťovne v bežnom roku skončilo bilančným rozdielom                -174,1 mil. eur. Spolu s prevodom zostatkov finančných prostriedkov z roku 2015, vo výške 703,2 mil. eur, skončilo hospodárenie Sociálnej poisťovne k 31. decembru 2016 bilančným rozdielom 529,1 mil. eur.
Základné fondy a rezervný fond solidarity

Hospodárenie Sociálnej poisťovne v základných fondoch a rezervnom fonde solidarity v bežnom roku skončilo bilančným rozdielom -205,8 mil. eur. Jediný fond, ktorý bol deficitný, bol základný fond starobného poistenia (- 1 893,9 mil. eur). V ostatných základných fondoch bola tvorba fondu vyššia ako výdavky. Deficit základného fondu starobného poistenia bol vykrytý čiastočne zostatkom finančných prostriedkov z roku 2015 (369,7 mil. eur), použitím prostriedkov rezervného fondu solidarity (1 008,0 mil. eur) a finančnou výpomocou z ostatných prebytkových základných fondov podľa § 293da zákona o sociálnom poistení (732,0 mil. eur). 

Po vykrytí deficitu v dôchodkovom poistení bol bilančný rozdiel v jednotlivých fondoch k 31. decembru 2016 takýto

· základný fond nemocenského poistenia



  55,8 mil. eur


· základný fond starobného poistenia



215,8 mil. eur


· základný fond invalidného poistenia



151,7 mil. eur

· základný fond úrazového poistenia


 
  21,8 mil. eur

· základný fond garančného poistenia


 
    8,3 mil. eur

· základný fond poistenia v nezamestnanosti

  
  33,7 mil. eur

· rezervný fond solidarity




 
  10,3 mil. eur

V roku 2016 vytvorila Sociálna poisťovňa základné fondy a rezervný fond solidarity, vrátane zostatkov z minulého roka, v sume 7 689,0 mil. eur a použila 7 191,6 mil. eur. Hospodárenie týchto fondov skončilo s bilančným rozdielom 497,4 mil. eur.

Základný fond príspevkov na starobné dôchodkové sporenie

Na starobné dôchodkové sporenie boli postúpené príspevky dôchodkovým správcovským spoločnostiam v roku 2016 spolu s penále v sume 465,4 mil. eur, čo je v porovnaní s rozpisom viac o 13,0 mil. eur. 

Správny fond
Správny fond sa v roku 2016 tvoril
· vo výške 2,4 % z poistného, z odplaty za postúpenú pohľadávku na poistnom, čo predstavuje 161,9 mil. eur, 

· vo výške 0,25 % z príspevkov na starobné dôchodkové sporenie a predstavuje 1,1 mil. eur,

· z ostatných príjmov v zmysle zákona o sociálnom poistení v sume 1,4 mil. eur.

Na zabezpečenie prevádzky použila Sociálna poisťovňa 132,7 mil. eur, t. j. o 31,7 mil. eur menej ako mala vytvorené zdroje v správnom fonde. Podľa § 168 ods. 4 zákona o sociálnom poistení Sociálna poisťovňa zostatok správneho fondu nevyčerpaný                              k 31. decembru prevedie do 10 dní od schválenia účtovnej závierky Národnou radou Slovenskej republiky do rezervného fondu solidarity.

C. VI. 2. Správny fond
Prehľad hospodárenia s finančnými prostriedkami správneho fondu za rok 2016 je uvedený v nasledujúcom prehľade
                                                                                                                      v tis. eur

	 
	Rozpis
	Rozpis
	Skutočnosť
	%

	Ukazovateľ
	rozpočtu
	rozpočtu
	za rok 
	plnenia

	 
	na rok 2016
	na rok 2016
	2016
	(3/2)

	
	
	po úpravách
	
	

	a
	1
	2
	3
	4

	 Bežné výdavky
	105 280 
	133 707 
	130 131
	97,33 

	 v tom  

 - mzdy
	56 583 
	63 329 
	63 329
	100,00 

	 - poistné a príspevok do poisťovní 
	22 133 
	24 093
	24 080
	99,95

	 - tovary a služby
	26 050 
	45 257 
	41 746
	92,24

	 - bežné transfery
	514 
	1 028
	976
	94,94 

	 Kapitálové výdavky
	 720 
	4 193 
	2 593
	61,84

	 v tom  

- všeobecné investície
	320 
	             2 293
	976
	42,56 

	- výdavky na informačno-komunikačné technológie 
	400 
	1 900 
	1 617
	85,11

	 Spolu použitie správneho fondu
	106 000 
	137 900 
	132 724
	96,25


Správny fond bol v roku 2016 použitý v celkovej výške 132 724 tis. eur, čo predstavuje čerpanie rozpočtu (137 900 tis. eur) na 96,25 %. 

C. VI. 3. Výber poistného
Výber poistného a príspevkov na starobné dôchodkové sporenie (ďalej len „poistné“) je kľúčovou činnosťou poisťovne pri financovaní sociálneho poistenia. Úspešnosť výberu poistného sa pravidelne mesačne vyhodnocovala. 

Ukazovateľ úspešnosti výberu poistného je stanovený ako pomer uhradeného predpísaného poistného a príspevkov na starobné dôchodkové sporenie, pokút a penále a ich predpisu. 

Vývoj úspešnosti výberu poistného za obdobie od januára 2016 do decembra 2016

	 
	I.
2016
	I.-II.
2016
	I.-III.
2016
	I.-IV.
2016
	I.-V.
2016
	I.-VI.
2016
	I.-VII.
2016
	I.-VIII.
2016
	I.-IX.

2016
	I.-X.
2016
	I.-XI.
2016
	I.-XII.
2016

	ÚVP 
v %
	90,83
	96,34
	97,04
	97,26
	97,62
	97,85
	97,16
	98,07
	98,12
	98,73
	98,69
	98,89


Na účely zabezpečenia plnenia povinnosti Sociálnej poisťovne písomne oznámiť samostatne zárobkovo činnej osobe (SZČO) vznik povinného poistenia, vymeriavací základ na platenie poistného, výšku poistného a údaje týkajúce sa úhrady poistného, určených na základe údajov vedených v informačnom systéme Sociálnej poisťovne, a to    do 20 dní od vzniku povinného poistenia SZČO. Sociálna poisťovňa naďalej aj v roku 2016 zabezpečovala uzatváranie dohôd so subjektmi, ktoré vydávajú oprávnenia                                na vykonávanie činnosti SZČO (ďalej len „oprávnenia“). 
Sociálna poisťovňa vybavila 2 227 žiadostí o poskytnutie metodickej a poradenskej činnosti, poskytnutie odborných informácií a konzultácií vo veci aplikácie zákona o sociálnom poistení v oblasti poistných vzťahov a poistného (bez telefonických žiadostí). 
V rámci rozhodovacej činnosti pobočky Sociálnej poisťovne vydali v sledovanom období celkom 356 221 rozhodnutí. Najviac rozhodnutí bolo vydaných vo veci predpísania poistného zamestnávateľovi za roky 2004 - 2016. 

Sociálna poisťovňa vystavila 119 234 prenosných dokumentov A1, čo je v porovnaní                       s rokom 2015 nárast o 19 631 prenosných dokumentov A1.

Sociálna poisťovňa prostredníctvom oddelenia II. piliera starobného dôchodkového sporenia vykonávala riadiacu, metodickú  a poradenskú činnosť vo vzťahu ku sporiteľom, poistencom, pobočkám Sociálnej poisťovne, dôchodkovým správcovským spoločnostiam (ďalej len „DSS“) a životným poisťovniam. 

Prehľad doručených podaní v celkovom počte 2 885
	Žiadateľ
	Počet podaní

	fyzické osoby
	143

	DSS
	1 572

	pobočky (vrátane denných hlásení)
	106

	komunikačný odbor ústredia

(médiá, informačno-poradenské centrum)
	130

	odbor kontroly a sťažností ústredia
	2

	škodová komisia, štátny dozor, ŽP (stanoviská)
	2

	žiadatelia o dôchodok z II. piliera
	930

	Spolu 
	2 885


V súvislosti s prestupmi sporiteľov z jednej dôchodcovskej správcovskej spoločnosti (ďalej len „DSS“) do inej vydala Sociálna poisťovňa 21 384 akceptačných listov, ktoré sú podmienkou pre zápis prestupovej zmluvy o starobnom dôchodkovom sporení do registra zmlúv. V roku 2016 bolo prijatých 904 žiadostí o dôchodok zo starobného dôchodkového sporenia, z toho 724 žiadostí v Sociálnej poisťovni a 180 v DSS. 

Prehľad uzatvorených zmlúv o poistení dôchodku so ŽP/dohôd o vyplácaní programového výberu s DSS v roku 2016 
	Forma vyplácania dôchodku
	subjekt vyplácania
	počet 

	doživotný dôchodok
	ŽP
	293

	programový výber *)
	DSS
	25

	dočasný dôchodok v režime malá nasporená suma **)
	ŽP
	43

	programový výber v režime malá nasporená suma **)
	DSS
	42

	Celkom:
	403


*)   vyplácaný popri doživotnom dôchodku                                                          
**) pre nízku nasporenú sumu žiadna ŽP neposkytla doživotný dôchodok, výška dôchodku je max. 12,60 eur a vypláca sa len do vyčerpania nasporenej sumy, nie doživotne

Priemerná výška dôchodku vyplácaného formou doživotného dôchodku v roku 2016 bola 25,71 eur.

V roku 2016 Sociálna poisťovňa vybavila 11 712 žiadostí o zaslanie informácie o stave individuálneho účtu poistenca a 11 052 žiadostí o zaslanie informácií o zmenách stavu individuálneho účtu poistenca za kalendárne roky 2004 až 2015. Pre poistencov žijúcich v cudzine vyhotovila 3 501 výpisov o dobách zamestnania evidovaných na účely dôchodkového poistenia. 
Opravné prostriedky vo veciach poistného

Proti rozhodnutiam vo veciach poistného, penále, pokút, vzniku, zániku                              a prerušenia povinného nemocenského poistenia, dôchodkového poistenia a poistenia v nezamestnanosti a pod. bolo v roku 2016 podaných 3 892 odvolaní a 129 žalôb. Bolo vydaných 3 667 druhostupňových rozhodnutí. 
Voči rozsudkom krajských súdov bolo podaných 42 kasačných sťažností (odvolaní). Sociálna poisťovňa podala  29 kasačných sťažností (odvolaní) voči rozsudkom krajských súdov.
C. VI. 4. Správa a vymáhanie pohľadávok
C. VI. 4. 1. Správa pohľadávok

Pohľadávky podľa  § 148 zákona o sociálnom poistení (ďalej len pohľadávky) evidované k 31. decembru 2016 dosiahli výšku 786 089,7 tis. eur a oproti stavu k 31. decembru 2015 sa zvýšili o 83 391,9 tis. eur. Z celkového stavu pohľadávok predstavujú pohľadávky na poistnom na základe rozhodnutia 502 721,2 tis. eur (64,0 %) a pohľadávky na penále 166 176,2 tis. eur (21,1 %), ostatné pohľadávky 23 253,3 tis. eur (3,0 %) a nepredpísané pohľadávky 93 939,1 tis. eur (11,9 %). 
Vývoj pohľadávok Sociálnej poisťovne ovplyvnil aj tvorbu opravných položiek k pohľadávkam, ktoré k 31. decembru 2016 predstavujú sumu 463 823,6 tis. eur a oproti stavu k 1. januáru 2016  sa zvýšili o 50 416,4 tis. eur (príloha č. 6).
C. VI. 4. 2. Vymáhanie pohľadávok

Z celkovej výšky pohľadávok bolo k 31. decembru 2016 uplatnených niektorým zo sledovaných spôsobov vymáhania 54,9 %. To predstavuje celkovú uplatnenú sumu 430 713,4 tis. eur. 

Najväčší objem pohľadávok je uplatnený v exekučnom konaní (300 276,6 tis. eur, čo predstavuje 38,2 % z celkových pohľadávok). V roku 2016 bolo uplatnených na exekúciu 44 081 rozhodnutí v objeme 47 838,4 tis. eur, z ktorých v priebehu roku 2016 bolo uhradených 14 851,9 tis. eur. Podľa § 146 zákona o sociálnom poistení bolo vydaných 890 rozhodnutí o povolení splátok dlžných súm v objeme 5 160,2 tis. eur, z ktorých v priebehu roka 2016 bolo uhradených 1 369,4 tis. eur. 

V roku 2016 previedla Sociálna poisťovňa do mandátnej správy 260 368 pohľadávok                 v sume 136 201,4 tis. eur v dvanástich zoznamoch. 
Sociálna poisťovňa v roku 2016 inkasovala úhrady na predpísané a vymáhané pohľadávky vo výške 205 461 tis. eur. 

Pohľadávky voči sledovaným zdravotníckym zariadeniam v pôsobnosti Ministerstva zdravotníctva Slovenskej republiky a transformovaným zdravotníckym zariadeniam eviduje poisťovňa v objeme 208 389,4 tis. eur (26,5 %), pohľadávky po ukončení vymáhania v objeme 40 191,3 tis. eur (5,1 %) a pohľadávky pred začatím vymáhania v objeme 12 856,5 tis. eur (1,6 %). 
Osobitnú skupinu tvoria nepredpísané pohľadávky 93 939,1 tis. eur (11,9 %) a z nich pohľadávky na poistnom v nezamestnanosti evidovaných voči krajinám Európskej únie 25 322,7 tis. eur (3,2 %).
Štruktúra pohľadávok podľa najvýznamnejších spôsobov vymáhania v tis. eur.
	Pohľadávky spolu k 31.12.2016
	786 089,7
	Podiel

	Konkurzy
	45 716,9
	5,8%

	Vyrovnanie reštrukturalizácia
	8 653,4
	1,1%

	Likvidácia
	3 112,1
	0,4%

	Dedičské konanie  
	1 900,6
	0,3%

	Exekúcie
	300 276,6
	38,2%

	Povolené splátky  dlžných súm
	1 357,1
	0,2%

	Mandátna správa  
	65 307,0
	8,3%

	Iné spôsoby vymáhania
	4 389,7
	0,6%

	Okrem vymáhaných pohľadávok eviduje Sociálna poisťovňa

	V celkových pohľadávkach:

	Pohľadávky voči zdravotníckym zariadeniam - nevymáhané (poistné + penále)
	208 389,4
	26,5%

	Pohľadávky po ukončení vymáhania
	40 191,3
	5,1%

	Pohľadávky pred začatím vymáhania
	12 856,5
	1,6%

	pohľadávky na poistnom na základe výkazu, prihlášky evidované v účtovníctve 
	93 939,1
	11,9%

	Z toho:                                                                        pohľadávky na poistnom v nezamestnanosti evidovaných voči krajinám EÚ
	25 322,7
	3,2%


Stav pohľadávok Sociálnej poisťovne podľa spôsobov vymáhania je uvedený v prílohe                 č. 7. 

C. VI. 4. 3. Odpisovanie pohľadávok

V roku 2016 Sociálna poisťovňa odpísala z účtovnej a operatívnej evidencie pohľadávky                v celkovej výške 29 448,2 tis. eur podľa § 150 a 151 zákona o sociálnom poistení. Odpisovanie takýchto pohľadávok zreálňuje stav pohľadávok Sociálnej poisťovne. 
C. VII. Prevádzkovo-technická činnosť

C. VII. 1. Investičný rozvoj a prevádzka
Pre oblasť stavebných a strojných investícií bol v roku 2016 rozpisom rozpočtu stanovený objem finančných prostriedkov vo výške 320 000 eur. V priebehu roka však došlo k úprave rozpisu rozpočtu na sumu 2 292 895 eur. Skutočné celkové čerpanie za rok 2016 bolo                 vo výške 975 761 eur, čo predstavuje plnenie na 42,56 %. Na toto čerpanie malo vplyv priebežné prehodnocovanie investičných zámerov podľa aktuálne meniacich sa potrieb, problémy pri verejnom obstarávaní a nutnosť presunúť niektoré naplánované akcie               na rok 2017. 

Tieto finančné prostriedky boli vynaložené predovšetkým na zvýšenie kvality poskytovaných služieb klientom a zlepšenie pracovných podmienok zamestnancov Sociálnej poisťovne, ako aj zlepšenie existujúceho stavebno-technického stavu budov                    vo vlastníctve Sociálnej poisťovne, zvýšenie ich úžitkových vlastností a  dosahovanie úspor v ich prevádzke a spotrebe energií.  
C. VII. 2. Bezpečnosť
Zabezpečovanie jednotlivých oblastí bezpečnosti sa realizovalo v súlade s platnými právnymi a vnútornými predpismi pre jednotlivé oblasti bezpečnosti. V priebehu hodnoteného obdobia nebol zaznamenaný, ani nahlásený bezpečnostný incident väčšieho rozsahu, ktorý by ohrozil bezpečnosť a fungovanie Sociálnej poisťovne.

C. VII. 3. Verejné obstarávanie

V roku 2016 bol ukončený proces zadávania 9 nadlimitných zákaziek, z ktorých 8 bolo zadávaných postupom verejnej súťaže a 1 bola zadaná postupom priameho rokovacieho konania, na ktorého uplatnenie boli splnené zákonné podmienky. Sociálna poisťovňa zadala nadlimitné zákazky najmä v oblasti dodávok tovarov a poskytnutia služieb v oblasti informačno-komunikačných technológií a v oblasti zabezpečenia prevádzkyschopnosti inštitúcie.

V roku 2016 bol ukončený aj proces zadávania 3 podlimitných zákaziek bez využitia elektronického trhoviska na uskutočnenie stavebných prác, najmä stavebných prác                    pri rekonštrukcii, modernizácii a oprave budov a 1 podlimitnej zákazky zadanej postupom priameho rokovacieho konania, na ktorého uplatnenie boli splnené zákonné podmienky. 

C. VIII. Informačný systém

V súvislosti s podporou výkonu dôchodkového poistenia podľa zákona o sociálnom poistení bolo v roku 2016 v nasledovnej časovej postupnosti pripravené nové, resp. bolo upravené existujúce aplikačné programové vybavenie najmä na
· určenie sumy dôchodku v súvislosti so zapracovaním aktuálnej dôchodkovej hodnoty        na rok 2016 a zapracovaním zvýšenia dôchodkov podľa § 82  zákona o sociálnom poistení v prípadoch, ak sa žiadosť o dôchodok spracováva po roku 2015, vrátane APV na vyhotovovanie rozhodnutí,
· komplexné spracovanie priznania starobného dôchodku, vrátane preskúmania nároku na zvýšenie sumy starobného dôchodku na sumu minimálneho dôchodku, pričom výstupom zo spracovania je jeden osobný list dôchodkového poistenia na výpočet, aj na posúdenie nároku na sumu minimálneho dôchodku,
· na interaktívne poskytovanie údajov z registra medailových ocenení vedeného Ministerstvom školstva, vedy, výskumu a športu Slovenskej republiky, vrátane vyhotovenia potvrdenia,

· na výplatu príspevku športovému reprezentantovi a na prezeranie údajov o jeho poberateľoch,

· na interaktívne poskytovanie údajov z úradu práce sociálnych vecí a rodiny v súvislosti so zúčtovaním dôchodkových dávok s dávkami v hmotnej núdzi,

V roku  2016 okrem pravidelných úloh vyplývajúcich z prevádzky aplikačných a databázových systémov boli vykonané nasledovné aktivity 

· proces technologickej a vecnej modernizácie IS DP, pričom sa zameriaval najmä                     na elektronizáciu služieb pri získavaní vstupných údajov, 

· dodávka 800 ks PC, 300 ks notebookov, 200 ks tlačiarní  na všetky pracoviská Sociálnej poisťovne, pričom boli vymenené opotrebované zariadenia s už nespoľahlivou prevádzkou a finančne náročnou údržbou,
· v informačnom a poradenskom centre sa uskutočnili úpravy technickej a komunikačnej infraštruktúry s cieľom zvýšiť spoľahlivosť a bezpečnosť prevádzky; v technickej infraštruktúre centralizovaných zariadení IS SP bolo dokončené rozšírenie diskovej kapacity centrálneho diskového poľa a bola rozšírená kapacita zálohovacieho systému,
V kategórii Nové služby pre občana získala Sociálna poisťovňa ocenenie ITAPA                      za uvedenie novej elektronickej služby pre zamestnávateľov, a to pre predbežnú registráciu zamestnancov prostredníctvom mobilnej aplikácie. 

Informatická podpora činností vykonávaných Sociálnou poisťovňou v oblasti starobného dôchodkového sporenia (IS SDS) bola v roku 2016 zameraná na
· šetrenie prípadov postúpenia príspevkov v nesprávnej výške, resp. vôbec  nepostúpených a individuálny prepočet týchto príspevkov,  

· úpravy a doplnky v IS SDS v súvislosti so vznikom nového poistného vzťahu, delimitácie zamestnancov,
· úprava výpočtu penále za postúpenie príspevkov do DSS po lehote. 

Sociálna poisťovňa v súlade so zákonom o e-Governmente a v zmysle príslušných usmernení, zabezpečuje  integráciu Automatizovaného systému správy registratúry                           a elektronickú komunikáciu s Ústredným portálom verejnej správy s využitím povinných modulov. Na Ústrednom portáli verejnej správy bude publikovaný formulár pre Žiadosť                 o vydanie potvrdenia, že objednávateľ ne/eviduje nedoplatky na sociálnom poistení               a príspevkoch na starobné dôchodkové sporenie.

Sociálna poisťovňa pre skvalitnenie a zvýšenie úrovne poskytovaných IT služieb začala v roku 2016 s komplexnou analýzou súčasného stavu informačného systému s cieľom vybudovania moderného informačného systému. Po zrušení projektu na Integrovaný informačný systém  je jej prioritou projekt Manažment údajov Sociálnej poisťovne                        a Systémová automatizácia procesov výkonu sociálneho poistenia v súlade                                 so Strategickými zámermi Sociálnej poisťovne a Národnou koncepciou informatizácie verejnej správy. 
Záver

Sociálna poisťovňa v roku 2016 aktívne participovala na úspešnom priebehu  predsedníctva Slovenskej republiky v Rade Európskej únie v II. polroku 2016 v oblasti uplatňovania koordinačných nariadení a koordinácie systémov sociálneho zabezpečenia. 

V oblasti dôchodkového poistenia bolo Sociálnou poisťovňou k 31. decembru 2016 vyplácaných 1 683 729 dôchodkov, z toho 1 048 842 starobných dôchodkov,                        20 232 predčasných starobných dôchodkov, 248 160 invalidných dôchodkov, 342 528 vdovských a vdoveckých dôchodkov, 21 814 sirotských dôchodkov, 1 702 sociálnych dôchodkov, 450 dôchodkov manželky a 1 úrazový dôchodok (priznávaný podľa predpisov účinných pred 1. 1. 1957).
V roku 2016 Sociálna poisťovňa vyplatila 1 777 893 nemocenských dávok,                                128 526 úrazových dávok, 470 236 dávok v nezamestnanosti a 1972 dávok                        garančného poistenia. V súvislosti s posudzovaním nárokov na tieto dávky vydala                                                962 115 prvostupňových rozhodnutí.

V rámci lekárskej posudkovej činnosti nemocenského poistenia posudkoví lekári vykonali 679 345 kontrol posudzovania spôsobilosti na prácu dočasne práceneschopných osôb                        a 96 494 kontrol dodržiavania liečebného režimu. V rámci dôchodkového poistenia posudkoví lekári prerokovali celkom 80 736 prípadov a v rámci úrazového poistenia celkom 4 879 prípadov. 
V roku 2016 v dôsledku lepšieho výberu poistného a príspevkov na starobné dôchodkové sporenie od ekonomicky aktívneho obyvateľstva o 414,03 mil. eur oproti roku 2015                   (6,3 % nárast), skončilo hospodárenie Sociálnej poisťovne bilančným rozdielom celkom  529,1 mil. eur.

Sociálna poisťovňa v rámci kontrolnej činnosti v roku 2016 vykonala  134 vnútorných kontrol, 86 finančných kontrol na mieste a 17 549 vonkajších kontrol. 

Projekt pripomínania aktuálnych nedoplatkov samostatne zárobkovo činným osobám                         a zamestnávateľom prostredníctvom posielania SMS správ a e-mailov pomohol Sociálnej poisťovni pri výbere poistného  a je verejnosťou vnímaný ako ústretový krok zo strany Sociálnej poisťovne.  

V kategórii Nové služby pre občana získala Sociálna poisťovňa ocenenie ITAPA                      za uvedenie novej elektronickej služby pre zamestnávateľov, a to pre predbežnú registráciu zamestnancov prostredníctvom mobilnej aplikácie. 

V júli 2016 Sociálna poisťovňa začala realizovať projekt hodnotenia poskytovaných služieb, ktorým získava spätnú väzbu o spokojnosti klientov s poskytovaním jej služieb,                 a základe ktorého zlepšuje svoje služby klientom.
Výročná správa o činnosti Sociálnej poisťovne za rok 2016 poskytuje súhrnné údaje o činnosti orgánov a organizačných zložiek Sociálnej poisťovne pri aplikácii zákona o sociálnom poistení a iných príslušných všeobecne záväzných právnych predpisov. Podrobnejšie údaje o výkone jednotlivých činností Sociálnej poisťovne sú priebežne prerokúvané na zasadnutiach dozornej rady a zverejnené na webovom sídle Sociálnej poisťovne.
___________________________________________________________________________________

